नई दिल्ली: गूगल ने शुक्रवार को जर्मन कंपोजर और संगीतकार जोहान सेबेस्टियन बाच पर डूडल बनाया है। गूगल ने ये डूडल जोहान के जन्मदिन के मौके पर बनाया है। ये एक एआई पावर्ड डूडल है। यानी आप इस डूडल पर म्यूजिक कंपोज कर सकते हैं। जोहान का जन्म जर्मनी में सन 1685 में हुआ था। उनका पालन पोषण एक बड़े परिवार में हुआ था, जहां संगत के कई जानकार थे।
उनके पिता कई तरह से म्यूजिकल इंस्ट्रूमेंट बजाने में पारंगत थे और शहर के संगीतकारों के निदेशक का काम करते थे। जोहान के बड़े भाई भी एक संगीतकार थे। जोहान जब 10 साल के थे तभी उनके पिता का निधन हो गया। जिसके बाद से उनके बड़े भाई ने उन्हें संगीत की शिक्षा देना शुरू कर दिया गूगल ने इस डूडल में कई नोट भी जोड़े हैं।
गूगल ने डूडल पर एक नोट भी जोड़ है, जिसमें लिखा गया है, 'वह एक विनम्र व्यक्ति थे, जो अपने काम की सफलता का श्रेय ईश्वर को देते थे और अपने काम की नैतिकता का कड़ाई से पालन करते थे। उन्होंने अपने जीवन में अपने कुछ ही काम को छपते हुए देखा था। लेकिन अब उनकी 1000 से ज्यादा मेन्युस्क्रीप्ट छप चुकी हैं।'
गूगल का ये डूडल एआई फीचर्ड है। यानी यूजर्स इस डूडल पर अपनी पसंद के दो मेलोडी कंपोज कर सकते हैं। यूजर्स बटन प्रेस करने के साथ साथ मशीन लर्निंग की मदद से ये मेलोडी तैयार कर सकते हैं। बता दें कि मशीन लर्निंग एक ऐसा तरीका होता जिसकी मदद से कम्प्यूटर अपने जवाब के साथ आता है। यानी आपको पुराने जमाने की तरह कम्प्यूटर को कोड नहीं देने होते हैं। ये काम ऑटोमेटिक होता है।
कारोबार से जुड़ी और खबरें यहां पढ़ें BUSINESS NEWS , टेक्नोलॉजी सेक्शन के लिए TECH NEWS पर क्लिक करें और कार, बाइक से जुड़ी खबरें AUTO NEWS में पढ़ें। देश और दुनिया की सभी खबरों की ताजा अपडेट के लिए जुड़िए हमारे FACEBOOK पेज से।